સાથે એ પણ યાદ રાખવાનું છે કે કોઇપણ વસ્તુ મારી પાસે આવવાની નથી. હૃદયપૂર્વક કહેવાનું છે કે જે કોઇપણ શુભ કાર્યો છે, તે મારી સાથે આવવાના છે. તે કાર્ય દ્વારા પુણ્યકર્મનો અનુબંધ કર્યો છે, તે જ મારી સાથે આવવાના છે. બાકી તો સંસારમાંથી કંઇ જ છૂટવાનું નથી. માટે જ કહેવાયું છે કે ધર્મ કરતાં પહેલા, ધાર્મિક કાર્ય અનુષ્ઠાન કરતાં પહેલા, મનને, ચારિત્રને અને આશયને શુદ્ધ બનાવી દેવાના છે. એ જ ભાવના સાથે તમારે ધર્મ કરવાનો છે અને તો જ તે ફળીભૂત થશે. જેથી ધર્મક્રિયાની અંદર ભૌતિક કામનાઓ ન આવે. તે ધર્મસાધનાની અંદર જગતની યાચના પણ ન થાય.